Здравейте. Значи поне от моя гледна точка аз съм си напълно обикновен човек, нищо не съм извършил, но от около месец някъде насам виждам постоянно патрулки примерно каращи зад мен, доста така подчертано изпреварващи ме (да се покажат че са там), често ходя до Кауфланд да пазарувам и там отново обикновено на паркинга като излизам с количката има или патрулка или униформени с мотор, като отново правят всичко възможно да бъдат забелязани. Също така на доста от местата, където ходя, виждам човек с костюм и отново с риза с обозначенията на полицията и всички обаче нищо не казват, единствено човекът с костюма, който предполагам ги ръководи като застане пред мене ми се усмихва. Не желая да ходя при него да го питам какво се случва, защото не смятам че ще има някаква полза. Последният път, когато бях паркирал в центъра на града, като оставих колата всичко си беше наред, единствено като слязох отново един униформен на мотоциклет доста агресивно тръгна да кара около мен и замина нанякъде, явно е някаква практика за психологичен натиск, после на връщане към колата имаше спряна напреки на пътя(а откакто имам книжка не съм виждал някой, някога да е спирал така там) друга кола зад моята и добре че човекът пред мен беше тръгнал, иначе просто нямаше да мога да тръгна и отново там, когато отключвах колата, пак насреща ми в същия момент излезе човекът с костюма от неговата кола и ми се хилеше. Та цялата тази ситуация е доста странна и дори смешна и абсурдна, но вече доста пъти се случва и съм сигурен че не е случайно, особено с държанието на този човек. Не съм питал за причината за тези действия, но понеже живея в малък град и много често на различни хора им се носи “име”, създадено от “клюки”, които обикновено нямат общо с реални факти. И смятам че това е най-вече причината за това “наблюдение”. Проблемът е че предполагам като не им се получава натиска и вече стават и по-агресивни (примерно опитът за запушването на паркинга), което би ми причинило доста вреда, тъй като ако в случая бях чакал някой да се отмести, за да тръгна, имаше голям риск да получа ниска кръвна захар, защото съм диабетик, а това беше малко преди обяд и не бях обядвал още, отделно че това почва вече в тормоз да се превръща, а това просто създава проблеми, включително и във връзка и с диабета и съответно и със здравето ми като цяло, а не смятам че съм го заслужил по някакъв начин. Въпросът ми е какво мога да направя примерно, ако отида в районното управление и им разкажа същите неща за действията на колегите им ? Предполагам мога да подам жалба за полицейски тормоз, но поне засега не смятам да го правя, но все пак да си знам правата, ако може ? Благодаря и живи и здрави за полезния сайт ; )




Въпрос относно засилено полицейско присъствие
=============================================

 

Ами то коментарите са много професионални, истина е, че живеем в полицейска държава. Аз като отида на работа и ми прави впечатление още от започването на работния ден, че съм заобиколен от полицаи, след това 8-9 часа най-различна категория полицаи общуват с мен, по всички различни начини и това се повтаря всеки работен ден, вече 30 години. Дали да не подам жалба за полицейски тормоз?!




Здравей Христо,


По така описаните от теб ситуации смятам, че е редно да подадеш сигнал в полицията. В случая може да се касае до просто отправяне на заплахи, а също така и до използване на разузнавателни средства спрямо теб. И в двата случая ти имаш правото да защитиш правата си, ако чувстваш притеснения или страх за своя живот. 


Ако това, че си жител на по-малко населено място те притеснява и не би отишъл лично в най-близото до теб районно управление, сигнал може да бъде подаден и на телефон 112. Трябва да опишеш взаимоотношенията си с лицето, което смяташ, че те заплашва, както и заплахите, на които си бил подложен, дори и те да не са били вербални, а чрез действия, насочени към теб. Трябва да посочиш на коя дата, по кое време и на кое място се е случило това. Хубаво е да има свидетели, включително това могат да бъдат и роднини, но също и съседи или други очевидци. След като дадеш убедителни данни, че си заплашван и това те кара да се страхуваш, полицейските органи могат да предупредят устно или писмено лицето, което те заплашва.


Желая ти успех!




Да, може да ми препоръчате Вашия ;))


